text: نئی دہلی،06ستمبر،نائب صدر جمہوریہ ہند جناب ایم وینکیا نائیڈو نے آج نئی دہلی میں پرواسی بھارتی کیندر میں منعقد ایک تقریب میں ’’لوک تنتر کے سؤر‘‘ (جلد-2) اور ’’دی ریپبلکن ایتھک‘‘ ( جلد-2) کتابوں کا اجراء کیا ۔ یہ کتابیں صدر جمہوریہ ہند جناب رام ناتھ کووند کے ان کے عہدے کے دوسرے سال میں (جولائی 2018 سے جولائی 2019 تک ) دی گئی 95 تقریروں پر مبنی ہیں۔ ان کتابوں کی اشاعت اطلاعات ونشریات کی وزارت کے تحت پبلیکیشن ڈیویژن کے ذریعے کی گئی ہے۔